google/wiki40b huggingface dataset:
ES TV

ES TV er et produksjonsselskap som produserer TV-program (fjernsyn). ES TV eies av Stiftelsen Pinsevennenes Evangeliesenter (Evangeliesenteret).
ES TVs program sendes daglig over bakkenett, satellitt og som Web-TV. ES TV startet sin virksomhet i 1993.
Stiftelsen Pinsevennenes Evangeliesenter, til vanlig kalt Evangeliesenteret, er en diakonal kristen frivillig organisasjon som driver arbeid mot rusavhengige, med avvenning fra rus og hjelp til å begynne «et nytt liv». Evangeliesenteret er Norges største hjelpetiltak for russkadde.

Historie

TV-stasjonen ble etablert to år etter at Evangeliesenteret startet faste radiosendinger i Oslo.

Programtilbudet

Programmene som sendes er opptak fra kristne møter, sang og musikk, temaprogram og nyhetsprogram. Formålet er å formidle evangeliet og gi et bilde av rusmiddelomsorgen som drives av Evangeliesenteret.
ES TV sender til Norden, 18 timer ukentlig på satellittkanalen TV Visjon Norge, og som Web TV via TV Visjon Norges internettsider. I Stor-Oslo, 14 timer på NRK2s bakkenett og kabel-TV fra UPC.
Griselda Pollock

Liv og verk

Griselda Pollock er født i Sør-Afrika, men vokste opp i Canada, og flyttet til Storbritannia i tenårene. Hun studerte moderne historie ved Universitet i Oxford i årene 1967–1970 og europeisk kunsthistorie ved Courtauld Institute of Art (Universitet i London) mellom 1970 og 1972. Hun tok sin doktorgrad i 1980 på studiet av Vincent van Gogh og hollandsk kunst. Etter å ha forelest ved universitetene i Reading og Manchester dro Pollock til Leeds i 1977 for å forelese i kunsthistorie og film og fikk en posisjon ved sosiale og kritisk kunsthistorie i 1990. I 2001 ble hun direktør ved Senteret for kulturell analyse, teori og historie ved Universitet i Leeds hvor hun i dag er professor i sosial og kritisk kunsthistorie.

Kunsthistorie

Pollock har pågående utfordret dominerende museumsmodeller for kunst og historie som har ekskludert kvinnelige kunstbidrag, og artikulert de komplekse forholdene mellom feminitet, modernitet, psykoanalyse og representasjon. Pollack er engasjert i fransk feminisme og psykoanalyse. Hennes mest kjente verker er om kunstnerne Jean-François Millet, Vincent van Gogh, Mary Cassatt, Bracha L. Ettinger, Eva Hesse og Charlotte Salomon.
Khalag tazi

Opprinnelse og alder

Khalag tazi oppsto sannsynligvis på steppene i grensestrøkene mellom det sydlige Afghanistan, Pakistan og dagens Iran (tidl. Persia). Trolig har lokale stammefolk krysset lokale afghanere med tazi og skapt denne hardføre hunden, som sies å være en mange hundre år gammel rase. Ingen vet imidlertid nøyaktig hvor gammel den er eller hvilke blodslinjer som ligger til grunn for dens opprinnelse.

Utseende, anatomi og fysikk

Som type minner khalag tazi mest om en afghaner, men den har mindre pels enn de afghanerne vi kjenner fra vesten og det er også andre anatomiske forskjeller som peker mot tazi og/eller lokale typer av afghaneren. Rasen ble i en tid også kalt Bell-Murray mynde, fordi en major med navn G. Bell-Murray, som var skotsk offiser, på 1920-tallet introduserte den i Europa.
Steppemynden kan ha et hårlag som varierer svært med såvel alder, sesong som individ. Hvorvidt man skal regne denne mynden som en egen rase eller ei blir et definisjonsspørsmål. Mange gjør det, fordi man mener den skiller seg klart fra andre lokale afghanere.

Bruksområde

Rasen er en utpreget jakthund som energisk hetser småvilt i det afghanske steppelandet vi kaller Khalag, et område som ligger i det sydvestlige hjørnet av Afghanistan. Den brukes også som vakthund.
Norsk Skuespillersenter

Norsk Skuespillersenter er et kompetansesenter for kontinuerlig faglig utvikling innen scenekunst. Senteret skal nå skuespillere over hele landet gjennom kurs, seminarer, debatter og idéutvikling.
Skuespillersenteret skal bidra til tverrfaglig samarbeid mellom kunstnere og kunstorganisasjoner fra kunstformer og miljøer innen scenekunst, film, musikk, billedkunst, dans og musikk. Senteret arrangerer kurs i Oslo, Bergen og Trondheim.
Norsk Skuespillersenter ble initiert av Norsk Skuespillerforbund, og ble drevet på frivillig basis i en årrekke. Fra 2001 ble de en egen stiftelse, og i 2006 kom de med på statsbudsjettet.
Norsk Skuespillersenter holder til i Welhavensgate 1 i Oslo, i lokalene under Norsk Skuespillerforbund. I dag bemannes senteret av daglig leder (heltid) og kunstnerisk konsulent (deltid), og et styre. Daglig leder, Mika Blusztein Ore har bl.a. bakgrunn fra Norsk filminstitutt.
Månens geologi

Månens geologi (noen ganger betegnet som selenologi, som generelt bruker om månevitenskap) er ulik fra jordens. Månen er nesten helt uten atmosfære og vannforekomster, noe som eliminerer påvirkning fra, og erosjon, på grunn av vær. Månen har heller ingen form for platetektonikk, har lavere tyngdekraft, og avkjøles hurtigere enn jorden på grunn av størrelsen. Måneoverflatens komplekse geomorfologi er dannet ved en kombinasjon av prosesser, hvor de viktigste er nedslag, som har dannet nedslagskratere, og vulkansk ativitet. Månen er et differensiert legeme, som er oppdelt i skorpe, kappe og kjerne.
Geologiske undersøkelser av månen er basert på en kombinasjon av observasjoner fra teleskoper på jorden, målinger fra romsonder i bane, månestein og geofysiske data. Det ble tatt prøver fra et lite antall steder på månen under Apollo-ferdene på slutten av 1960- og begynnelsen av 1970-tallet, noe som bragte vel 380 kg månestein og overflatemateriale tilbake til jorden, og også gjennom det sovetsike Luna-programmet. Månen er det eneste ikke-jordiske objekt hvor man har prøver fra kjente geologiske plasseringer. Et lite antall meteoritter fra månen er funnet på jorden, men det er ukjent hvilke månekratere de stammer fra. En betydelig del av månens overflate er fortsatt uutforsket, og en lang rekke geologiske spørsmål om månen er derfor ubesvarte. Ingen prøver er samlet inn fra månens bakside eller polområder.

Grunnstoffsammensetning

Blant de grunnstoffene man vet finnes på månen overflate, er; oksygen (O), silisium (Si), jern (Fe), magnesium (Mg), kalsium (Ca), aluminium (Al), mangan (Mn) og titan (Ti). Av disse er det oksygen, jern og silisium som er mest vanlige, hvorav oksygeninnholdet er estimert til 45 %. Karbon (C) og nitrogen (N) ser ut til å eksistere kun som sporstoff fra solvind.
spektriskopiske data fra Lunar Prospector antyder eksistensen av hydrogen (H), konsentrert ved månens poler.

NASA meldte i 2009 om funn av vann i et av månens krater.

Opprinnelse

Hvordan månen har blitt dannet har vært et av de mest fundamentale spørsmål i lang tid når det kommer til månens historie. Blant tidligere hypoteser er avspalting fra jorden, innfanging og samtidig dannelse. Den for tiden mest anerkjente hypotesen er nedslagsteorien.
Odisha

Geografi

Orissa grenser til delstatene Andhra Pradesh, Chhattisgarh, Jharkhand og Vest-Bengal, og til Bengalbukten.
Den 26. desember 2004 ble Kendrapara-distriktet i Orissa rammet av en tsunami utløst av en rekke undersjøiske jordskjelv langs en linje fra vest for Sumatra til Andamanøyene. Det øvrige Orissa gikk stort sett fri. (Se Jordskjelvet i Indiahavet 2004).
Kringkastingsorkestret

Historikk

Kringkastingsorkestret var opprinnelig et 24-mannsorkester, satt sammen av Gunnar Knudsens radioensemble og Øivind Berghs Bristol-orkester. Øivind Bergh var Kringkastingsorkestrets faste kapellmester fra starten i 1946 til sin avgang i 1976. Kringkastingsorkestret hadde sin første storhetstid i radioens gullalder med den ukentlige Meloditimen i en årrekke fra Store Studio. Kringkastingsorkestret har vært og er aktiv bidragsyter ved blant annet Melodi Grand Prix og Spellemannprisen. I 1976 overtok Sverre Bruland som dirigent for Kringkastingsorkestret som da hadde 48 musikere. 
Bruland var sjefdirigent frem til 1988. Senere har orkestret vært ledet av sjefdirigentene Avi Ostrowsky (1988–1992), Ari Rasilainen (1993–2002) og Rolf Gupta (2003–2006). Fra høsten 2009 overtok den danske dirigenten Thomas Søndergård som sjefdirigent, og som 1. gjestedirigent er Andrew Manze knyttet til orkestret. I 2013 overtok den peruanske dirigenten Miguel Harth-Bedoya.

Organisasjon

Orkesteret er underlagt NRKs kultursjef og administreres av orkestersjef Rolf Lennart Stensø som overtok etter Martin Revheim i 2009 da denne fratrådte for å kunne tiltre som direktør for Norsk Musikkinformasjon fra 1. september 2009. Tidligere orkestersjefer har vært John Fullman, Holger Gulbrandsen og Reidun Berg. Orkestret har 54 fast ansatte musikere og en administrasjon på 8 medarbeidere. Orkestret forsterkes ved de såkalte Superlørdager som er klassiske symfonikonserter.
Etter turbulens rundt eksistensberettigelsen rundt årtusenskiftet i vedtok NRK i 2005 at kringkasteren «skal holde et fast orkester som dekker et bredt repertoar fra underholdningsmusikk til symfonisk musikk». Etter årtusenskiftet har orkesteret i større grad turnert, blant annet under Den kulturelle skolesekken, i regi av Kultur- og kirkedepartementet. Orkesteret har også gjort seg mer kommersielt og folkelig, blant annet ved å spille med band og artister som Vamp, Lido, Dimmu Borgir og Turboneger. Høsten 2014 var orkesteret hovedattraksjon i tv-serien Da KORK kom til bygda på NRK1.

Musikerpersonligheter

Blant markante musikerpersonligheter i orkestrets historie står navn som konsertmester Aage Wallin, fløytisten Alf Andersen, pianisten Johan Øian, fiolinistene Ørnulf Boye Hansen og Leif Jørgensen, klarinettisten Harald Bergersen, trombonisten Alf Blyverket samt fløytistene Per Øien og John Tonsjø. Blant dagens musikere rager navn som 1. konsertmestrene Atle Sponberg og Harald Aadland og solofløytisten Tom Ottar Andreassen, professor ved Norges musikkhøgskole.

Priser

KORK mottok Spellemannprisen 2006 sammen med Grex Vocalis i klassen samtidsmusikk for albumet Arne Nordheim: Draumkvedet og var samme år nominert i klassen viser sammen med Vamp for konsertalbumet I full symfoni. I tillegg har de vært nominert til Spellemannprisen 2014 i klassen samtid for Perfect Strangers, til Spellemannprisen 2016 i klassen jazz sammen med Come Shine for albumet Norwegian Caravan og til Spellemannprisen 2017 i klassen samtid for Jan Erk Mikalsen – Saan sammen med Oslo-Filharmonien og Poing.
Union (informatikk)

Innen informatikk er en union en verdi som kan ha en av flere mulige presentasjoner eller formater, eller en datastruktur som består av en variabel som kan holde en slik verdi. Noen programmeringsspråk støtter egne datatyper, kalt union typer, som beskriver slike verder og variabler.
Stig Myrseth

Tidlige år

Myrseth fullførte videregående skole i Harstad i 1991 med karakteren seks i alle fag. I 1991 vant han sølvmedalje i Kjemiolympiaden i Łódź. Han begynte på kjemilinjen på Universitetet i Tromsø, men forlot studiene kort tid etter for å begynne på opplæring som finansanalytiker.

Karriere i finans

Myrseth vant tidsskriftet Økonomisk Rapports ekspertkonkurranse «Børsspeilet» åtte år på rad, fra 2003 til bladet ble nedlagt i 2010. Nyttårsutgaven av Finansavisen 31. desember 2010 hadde et hovedoppslag om Myrseth. Artikkelen bar tittelen «Knuste Oslo Børs i 2010: Norges beste aksjeplukker».
Myrseth har startet flere selskaper innen finanssektoren. Da han startet Orion Securities i Norge i 1999, skal han ha vært den yngste nordmannen til å starte et meglerhus noensinne. Han arbeidet deretter som analysesjef for Terra Markets, og etablerte Dovre Forvaltning i 2011. I 2018 forlot han Dovre forvaltning for å bli administrerende direktør for Kryptovault, et selskap som skulle utvinne kryptovaluta på et industriområde utenfor Hønefoss.
I 2019 fusjonerte Dovre Forvaltning med Fintech-selskapet Huddlestock, og Myrseth ble administrerende direktør (CEO) for det nye selskapet.
Norcia

Historie

Spor av at mennesker har bodd i området dateres til neolitikum, yngre steinalder. Bebyggelsen på sellve stedet kan spores tilbake til sabinernes tid.
Norcia ble erobret på 200-tallet f.Kr. av romerne, og fikk i 268 f. Kr. romersk borgerrett.
I 572 ble Norcia ødelagt av langobardene, som den gang hadde sitt sentrum i det nærliggende Spoleto. Etter dem fulgte hærtog fra bysantinerne og sarasenerne, slik at Norcia var forlatt i 890. Bare langsomt kunne det borgerlige liv utvikle seg på nytt, og rundt år 1200 kunne Norcia konstitueres som kommune. Stedet utviklet seg til regionalt sentrum og handelssted. Bymuren tilkom på denne tid.
I 1484 havnet byen etter heftig motstand inn under Kirkestaten, og slik forble det, helt til en folkeavstemning den 18. september 1860 da et stort flertall av nursinierne gikk inn for å slutte seg til kongedømmet Italia.
Byen ble i august 2016 rystet av et jordskjelv på 6,2 MW; den 30. oktober samme år fulgte et nytt og kraftigere jordskjelv på 6,6 MW.

St. Benedikt-basilikaen

Ifølge tradisjonen ble St. Benedikt og søsteren St. Scholastica født i Norcia. En basilika er reist på det stedet de angivelig ble født, og ble en viktig pilegrimsdestinasjon. Basilikaen fikk skader under jordskjelvet den 24. august. Under det neste jordskjelvet samme år, 30. oktober, raste den sammen.
En gruppe benediktinermunker har siden 2000 holdt til i Norcia. Munkene har siden 2012 brygget øl som hovedsakelig er solgt i USA. Ingen av dem ble skadet under jordskjelvet i august, men de fleste flyttet midlertidig til Roma for å bo blant andre munker i ordenens hovedkloster San Anselmo.
Great Brickhill

Historie

Navnet Brichill, som den deler med Bow Brickhill og Little Brickhill, består av det brytoniske breg og angelsaksiske hyll, som begge betyr «ås». Siden man på 1100-tallet la til great for å skille den fra de to andre landsbyene har Little Brickhill vokst og blitt den største av de tre. 
Innbyggerne i landsbyen har vært skeptiske til utviklingen av Milton Keynes, og frykter at de skal bli slukt opp i byen; hittil ligger alle de tre Brickhill-landsbyene i utkanten og har beholdt sine særpreg. 
Great Brickhill Manor var frem til 1937 sete for Duncombefamilien. Det står igjen en lang mur som gikk rundt eiendommen, men ellers er alt borte. Familien bor fortsatt i landsbyen og eier den 280 000 m² store parken
Sognekirken, viet til jomfru Maria, er erklært verneverdig (grade II). Den er fra 1200-tallet, med sørskip og kapell fra 1460 og nordskip og kapell fra ca. 1500. Den ble restaurert i 1865, og gjennomgår pr. 2005 en ny restaurering. Den er blant annet kjent for en uvanlig dekorasjon; i nordvinduet i koret er det innfelt en steinfisk i muren. Det er ukjent hvor gammel den er, men det er mulig at den er fra 1200-tallet. Fisken er et av de eldste kristne symboler, se ichthys.
I 1643, under den engelske borgerkrigen, slo parlamentarianerne under jarlen av Essex leir ved landsbyen, som var et strategisk viktig sted ved Watling Street. Det var aldri noen trefninger der. En del av soldatene skal ha bodd i en gammel låve i sentrum av Great Brickhill, som nå er kjent som «Cromwell's Cottages». Det var ingen slag eller trefning her.
Det er bare en butikk i Great Brickhill. Den lokale puben, «Old Red Lion», er i en bygning fra 1700-tallet.
Dagens landsby eksisterer grunnet tilknytningen til Milton Keynes. Ekspansjonen til byen kommer nærmere dørstokken til Great Brickhill hvert år og allerede har deler av dets sogn blitt underlagt byen.
Bygg Band

Bygg Band er et norsk cajun-band fra Østlandet som ble dannet tidlig på 1980-tallet av Geir Otnæs sammen med Christopher Kika Hjort, Thorkild Thorkildsen og Harald Aanes. Bygg band var i stor grad ansvarlig for å popularisere de fransk-amerikanske musikkformene cajun og zydeco i Norge, og var første band som satte norske tekster til kjente cajun-låter. 
Debutplaten Vaskebrett og bælj ble produsert av Terje Tysland. Tekstene ble hovedsakelig skrevet av Thorkild Thorkildsen, men også tekster fra Geirr Lystrup, Geir Otnæs og Egil Mongstad. Sistnevnte deltok også som vokalist på sangen «Strilagut».
Bygg Band klarte å skaffe seg spillejobber i cajunmusikkens «hjemland» Louisiana. Under oppholdet spilte de også inn en ny LP der, som ble kalt for nettopp Louisiana med Otnæs som produsent. Flere kjente lokale musikere deltok på plata, blant annet Michael Doucet (fele), Cleveland Chenier (vaskebrett), Link Davis jr. (saksofon, trekkspill, vokal) og Kim Moreau (triangel). Denne gangen var det færre sanger med norske tekster. 
Høsten 1984 opptrådte Bygg Band i NRK-programmet Kanal 1, der de fremførte melodiene Lousiana og Dans, dans/Bosco Stomp. 
Gruppas medlemmer gikk senere hver sin vei; Geir Otnæs ble etter hvert medlem av Geirr Lystrups gruppe Godtfolk.
Compsocephalus kachowskii

Utseende

En middelsstor til ganske stor (30-44 millimeter) og bred, litt matt, oftest brunoransje til brunlig eller brunlig grønn gullbasse. Hannen har et kraftig, rundet gaffelformet utspring i pannen. Pronotum er temmelig hvelvet, mer enn det er vanlig hos gullbasser, sett ovenfra nærmest firkantet. Beina er kraftige, gjerne grønnlige, forleggene (protibiae) med noen skarpe pigger. Undersiden er gjerne kobberfarget, hodets underside kan være blå.

Utbredelse

Arten lever i Etiopia.
Høgt gras

Høgt Gras var et viserock- og progrock-band fra Sula, utenfor Ålesund. Bandet var aktivt på slutten av 1970-tallet og starten av 1980-tallet. Bandet ga ut én plate på en egen label (HGMS 001) i 1982 med tittelen Frihet.
Musikere som har spilt i Høgt Gras er Øysten (vokal, gitar, perkusjon), Numan (bass, congas), Kjell (trommer) og Pelle (gitar, fløyte, perkusjon og vokal)
Høgt Gras var et av hovedbandene på den første og siste utendørs rockefestivalen i Ålesund.
Carenoptomerus

Utseende

En middelsstor, avlang, gul og svart trebukk med forkortede dekkvinger. Antennene er svarte, omtrent halvparten så lange som kroppen, noe fortykkede mot spissen. Hodet er forholdsvis stort, gulaktig med svarte tegninger. Pronotum er kort tønneformet, gult med tre svarte lengdestriper. Dekkvingene er gulbrune, korte og rundede, litt innsvingende på sidene slik at de gule sidekantene på thorax synes ovenfra. Bakkroppen er noe klubbeformet, innsnevret foran og utvidet bak. Beina er middels lange og tynne, lårene litt klubbeformede.

Utbredelse

Slekten er kjent fra Fransk Guyana.
Rolf Falk-Larssen

Personlig

Han er gift med Mona Falk-Larssen (født Mona Iversen) og er far til fem barn, blant andre kunstløperne Mia Falk-Larssen og June Falk-Larssen som begge har medalje i Norgesmesterskapet i kunstløp for singel damer. Sønnen Svein-Petter Falk-Larssen har gullmedalje fra Norgesmesterskap sesongen 12/13 og gull i seriemesterskapet sesongen 12/13 i ishockey sammen med Lillehammer IK u18.
Maurice Maeterlinck

Bakgrunn

Maurice Polydore Marie Bernard Maeterlinck kom fra en velstående fransktalende familie i Gent i Belgia. Han virket først en kortere tid som advokat, men forlot den karrieren mot slutten av 1880-tallet for i stedet å virke som forfatter.

Forfatter

Allerede i studietiden ved universitetet i Gent lærte han å kjenne forfatteren Emile Verhaeren, som var lærer der. Dette ble et vennskap som skulle holdea til Verhaerens død i 1916. En annen belgisk forfatter som Maeterlinck ble kjent med tidslig i livet, var Charles van Lerberghe. 
Fra 1896 var Maeterlinck virksom i Frankrike, men allerede langt tidligere kom han under besøk i Paris i kontakt med den voksende symbolistiske bevegelse omkring Stéphane Mallarmé og Villiers de l'Isle-Adam. Maeterlinck appliserte skoleretningens idéer på dramaet, og ble i 1889 med sin La Princesse Maleine en av de første til å presentere et symbolistisk drama.
Fantasi er et nøkkelord i Maeterlincks forfatterskap, og hans kanskje mest kjente drama L'Oiseau bleu (Fuglen blå) er et rent eventyrspill. Det handler om de to fattige barna Myltyl og Tyltyl som, ledsaget av blant annet Lys, Katt, Hund, Brød og Vann, begir seg ut på jakt etter Fuglen blå, et symbol for lykken. Trolovningen er en slags fortsettelse av Fuglen blå.
Maeterlinck hadde fra 1895 til 1918 et langvarig kjærlighetsforhold med skuespillerinnen og sangerinnen Georgette Leblanc – for samtiden kjent som Madame Maeterlinck, selv om de ikke formelt var gifte. Hun medvirket i måage oppsetninger av hans dramaer og gjestespilte også i Sverige høsten 1903 i fire av hans skuespill. Frs 1907 og til 1915 bodde de i perioder i et kloster, stort som et helt kvarter – Saint Wandrelle eller Fontenelle Abbey – som Maeterlinck hadde lykkes i å komme i besittelse av, med løfte om å returenere det tilbake til kirken etter et gitt antall år. Enkelte deler av klosteret var imidlertid ikke beboelige. Under Georgettes ledelse ble Maeterlicks dramaer fremfæørt om somrene i klosteret i temmelig relevant miljø, til gjesters og allmenhetens oppbyggelse.
Maeterlinck giftet seg i 1919 med Renée Dahon, også hun skuespillerinne. I 1930 kjøpte de et mindre slott i Nice i Frankrike som de kalte Villa Orlamonde. 
Han ble adlet i 1939 av den belgiske konge Albert I. Maeterlinck og hans hustru flyktet til USA i 1939, for å etter andre verdenskrig å returnere til Nice i 1947, der han imidlertid døde bare to år senere, 86 år gammel.
I 1926 lot han i eget navn utgi en entomologisk studie, Termittenes liv, som i alt vesentlig plagierte den sørafrikanske forfatteren Eugène Marais' tidligere utgitte verk Termittens sjel.
Jeseník

Sport

I 2016 ble Europamesterskapet i orientering arrangert i Jeseník.
Ubaldo Fillol

Trenerkarriere

Fillol har vært keepertrener for Argentinas landslag, og hadde 30 kamper som førstelagstrener for Racing Club
Tinker Tailor Soldier Spy

Tinker Tailor Soldier Spy er en spionroman fra 1974 skrevet av den britiske forfatteren John le Carré. Den følger arbeidet til den fåmælte, aldrende etterretningsoffiseren George Smiley med å avdekke en sovjetisk muldvarp i britenes Secret Intelligence Service (SIS). Etter utgivelsen har romanen fått strålende kritikker for sine komplekse sosiale beskrivelser og mangelen på sensasjonalisering, og er fortsatt et hovedverk i spiongenren.

Bakgrunn

Tinker Tailor Soldier Spy er John le Carrés romanverk om sine opplevelser rundt avsløringene i 1950-og 1960-årene da forræderne Cambridge Fem – Guy Burgess, Donald Maclean, Anthony Blunt, John Cairncross og Kim Philby – ble avslørt som muldvarper for KGB i den britiske etterretningstjenesten.
Rollefiguren Bill Haydon er delvis inspirert  av Kim Philby, en ledende SIS-offiser og dobbeltagent som hoppet av til Sovjetunionen i 1963. David Cornwell (John le Carré) arbeidet som etterretningsoffiser for både MI5 og SIS (MI6). Han har uttalt at Philby lekket hans identitet til russerne, noe som var en faktor i avslutningen av etterretningskarrieren hans i 1964.
Nærfeltskommunikasjon

Nærfeltskommunikasjon (engelsk: near field communication, NFC) er en nettverksteknologi som gjør at to enheter kan kommunisere trådløst over korte avstander (ca. 4–20 cm) med hverandre. Nærfeltskommunikasjon anvendes primært til å dele data, parre enheter og utføre transaksjoner, for eksempel mobilbetaling.
Teknologien er basert på radiofrekvensidentifikasjon (RFID).

Sikkerhet

Den maksimale avstand som nærfeltskommunikasjon virker med, er ganske visst kun noen få centimeter, men kommunikasjonen er i seg selv ikke sikker. Eftersom NFC er trådløs, risikerer man avlytning. Derfor bør enheter som implementerer NFC, for eksempel fremtidige betalingssystemer tilknyttet mobiltelefoner, gjennomføre en form for kryptering av de overførte data.
For å oppnå maksimal sikkerhet, kreves et samarbeide mellom forskjellige parter: produsentene bør for eksempel beskytte NFC-mobiltelefoner gjennom krypterings- og autoriseringsprosess, brukeren bør anvende kodeord, tastaturlås og et antivirusprogram for å beskytte sin enhet eller mobiltelefon; programutviklere og de som leverer transaksjonstjenester bør anvende antivirusprogrammer og andre sikkerhetsløsninger for å forhindre at systemet infiseres av spionprogrammer og sabotasjeprogrammer.

Historie

Den første telefon med innbygget NFC-understøttelse var Nokia 6131 fra 2007, mens den første smarttelefon med NFC-understøttelse var den Android-baserte Samsung Nexus S fra 2010.
Steven Furtick

Familie

Steven og hans kone Holly har tre barn: Elijah, Graham, og datteren Abbey.
Gudbrandsdal Arbeideridrettskrets

Gudbrandsdal Arbeideridrettskrets (utskilt fra Opland Arbeideridrettskrets 7. mars 1937) var en av flere idrettskretser under Arbeidernes Idrettsforbund.
Mathias Løkken (Lalm) var kretsens formann fra 1937 til 1939.